|  |  |
| --- | --- |
| Ծրագիր՝ | «Կենսաբազմազանության ինտեգրված կառավարում Հարավային Կովկասում» ծրագիր (ԿԻԿ) |
| Ծրագրի համար՝ | 15.2101 -002.00 |
| Առաջադրանք՝ | Կանաչ ավտոբուսի շրջագայության կազմակերպում ԳՄՀԸ ԿԻԿ պիլոտային տարածքներում, ուսուցիչների վերապատրաստում, ԳՄՀԸ բնապահպանական կրթության (ԲԿ) նյութերի թարմացում և վերահրատարակում, ԿԻԿ պիլոտային տարածքներում դպրոցական գրադարաններին այդ նյութերի տրամադրումը: |
| Ժամանակա-հատված՝ | 12/2018 –06/2019 |

1. **Ծրագրի ամփոփ տեղեկատվություն**

Հարավային Կովկասի կենսաբազմազանությունը գլոբալ նշանակություն ունի, սակայն տեսակների հսկայական բազմազանությունը և էկոհամակարգերի պատշաճ գործունեությունը վտանգի տակ են: Զգալի ճնշում կա տեղական բնակչության, մասնավոր արդյունաբերության և պետական մարմինների կողմից բնական ռեսուրսների շահագործումից:

Հարավային Կովկասի բոլոր երեք երկրներում` Վրաստան, Հայաստան և Ադրբեջան գոյություն ունեն Կենսաբազմազանության ազգային ռազմավարության և գործողությունների ծրագրեր (ԿԱՌԳԾ-եր) և նախնական ոլորտային ռազմավարություններ կենսաբազմազանության և էկոհամակարգային ծառայությունների կառավարման համար: Սակայն մինչ օրս դրանք չեն կարողանում դիմակայել տարբեր ոլորտների (անտառտնտեսության, արոտավայրերի տնտեսության, գյուղատնտեսության, բնապահպանության և զբոսաշրջության) հակասական շահերից բխող մարտահրավերներին: Չկա տարբեր պետական և ոչ-պետական դերակատարների և բնակչության խմբերի (օրինակ` հովիվների և ֆերմերների) միջև համակարգվածություն: Բացի այդ, գոյություն չունեն բավարար հավաստի տվյալներ տարբեր ոլորտների վերաբերյալ` պլանավորման և որոշումների կայացման գործընթացներին աջակցելու համար:

Գերմանիայի կառավարության Կովկասյան նախաձեռնության շրջանակներում ծրագիրը հիմնականում համագործակցում է Հարավային Կովկասի երեք տարբեր երկրների բնապահպանության նախարարությունների հետ: Ծրագիրը հետևում է բազմաստիճան մոտեցմանը: Ազգային մակարդակով այն նպաստում է կենսաբազմազանության ռազմավարությունների և կանոնակարգերի մշակմանը կամ վերանայմանը, մասնավորապես` անտառների և արոտավայրերի կառավարման և էրոզիայի հսկողության գործում: Մարզային, քաղաքային և տեղական մակարդակներում իրականացված պիլոտային միջոցառումներից ստացված փորձը ներառված է այս գործընթացում: Որպես այդ պիլոտային միջոցառումների մաս, ապահովված են համապատասխան դերակատարներ այնպիսի հմտություններով, որոնք անհրաժեշտ են իրականացնելու համալիր մոտեցումներ կենսաբազմազանության կայուն կառավարման և էկոհամակարգային ծառայությունների համար:

Ծրագրի մոդուլի նպատակն է խթանել կենսաբազմազանության և էկոհամակարգային ծառայությունների կառավարման ավելի լավ համակարգումը բոլոր ոլորտներում հավաստի տվյալների հիման վրա: Ծրագիրն ընդգրկում է միջամտության չորս ոլորտներ հետևյալ նպատակներով.

Ա. Փորձարկվել են գործիքներ և համակարգման գործընթացներ տեղական մակարդակում կենսաբազմազանության և էկոհամակարգային ծառայությունների կայուն կառավարման համար:

Բ. Բարելավվել են կենսաբազմազանության և էկոհամակարգային ծառայությունների կառավարման հետ կապված ճյուղային նախարարությունների, դրանց ենթակա մարմինների և ուսումնական հաստատությունների իրականացման կարողությունները:

Գ. Ընդհանուր հասարակության ընկալումը կենսաբազմազանության և էկոհամակարգային ծառայությունների կարևորության նկատմամբ շատ ավելի դրական է:

Դ. Բարելավվել է կենսաբազմազանության և էկոհամակարգային ծառայությունների կայուն կառավարման վերաբերյալ տարածաշրջանային փոխանակումը:

ԿԻԿ-ը հետևում է «Կենսաբազմազանության կայուն կառավարում Հարավային Կովկասում» և «Հողերի էրոզիայի ինտեգրված վերահսկողություն լեռնային տարածքներում» ծրագրերի ձեռքբերումներին և կտևի չորս տարի (2015 թվականի դեկտեմբերից մինչև 2019 թվականի նոյեմբեր): Ծրագիրն իրականացվում է Գերմանիայի միջազգային համագործակցության ընկերության (GIZ) կողմից Տնտեսական համագործակցության և զարգացման Գերմանիայի դաշնային նախարարության (BMZ) անունից:

1. **Ընդհանուր համատեքստը**

Խորհրդային տարիներին շրջակա միջավայրի և կենսաբազմազանության լուրջ կորուստներն այսօր Հայաստանի առջև ծառացած մեծագույն մարտահրավերներից են: Այնպիսի հիմնախնդիրներ, ինչպիսիք են անտառտնտեսությունների պայմանների համատարած վատթարացումը, կլիմայի փոփոխությունը, կենսաբազմազանության կորուստը, հողերի էրոզիան և սողանքները, անապատացումը և այլն, շրջակա միջավայրի ներկա վիճակի հիմքն են կազմում։ Կենսաբազմազանության և էկոհամակարգային ծառայությունների կայուն կառավարման հիմքում ընկած սկզբունքների վերաբերյալ հասարակության իրազեկվածության մակարդակը շատ ցածր է: Իրազեկման բարձրացմանն ուղղված գործողությունները համակարգված չեն և նախատեսված չեն թիրախային լայն խմբերի համար, դրանք ընդգրկված չեն նաև դասընթացներ անցկացնող հաստատություններում կամ պլանավորման և որոշումների կայացման գործընթացներում:

Անտառների թեման ինչպես ԳՄՀԸ ԿԻԿ ծրագրի, այնպես էլ Հայաստանի Հանրապետության Բնապահպանության նախարարության (ՀՀ ԲՆ) ուշադրության կենտրոնում է։ 2018 թ. հուլիսին ԳՄՀԸ-ի և ՀՀ ԲՆ-ի կողմից մշակված բնապահպանական իրազեկվածության մակարդակի բարձրացման համատեղ հայեցակարգի վրա հիմնվելով, կիրականացվի քարոզարշավ՝ համապատասխան միջոցառումներով, որի նպատակն է հարստացնել տեղական բնակչության համապատասխան խմբերի շրջանում անտառների արժեքի և կայուն օգտագործման վերաբերյալ գիտելիքները և փոխել նրանց մոտեցումներն ու գործելակերպերը։ Այս առաջադրանքը ԳՄՀԸ-ի և ՀՀ ԲՆ-ի կողմից մշակված Բնապահպանական իրազեկման քարոզարշավի համատեղ հայեցակարգի բաղկացուցիչ մասն է կազմում։ Ուստի, առաջադրանքի կատարման ընթացքում պետք է ուշադրությամբ ծանոթանալ և հաշվի առնել Հայեցակարգը (հավելված 1)։

Քարոզարշավի միջոցառումներից մեկը ԿԻԿ ծրագրի պիլոտային տարածքներում կանաչ ավտոբուսի շրջագայությունն է, ԳՄՀԸ բնապահպանական կրթության (ԲԿ) վերաբերյալ նյութերի թարմացումը և վերահրատարակումը, ուսուցիչների համար վերապատրաստման դասընթացները), ինչպես նաև ԿԻԿ պիլոտային տարածքների դպրոցական գրադարաններին այդ նյութերի տրամադրումը։ Ուսուցիչների վերապատրաստումը և կանաչ ավտոբուսի շրջագայությունը կազմակերպելիս հարկավոր է ուշադրությամբ ուսումնասիրել և հաշվի առնել պիլոտային տարածքներում հողերի էրոզիայի վերահսկողության հետ կապված ԿԻԿ ծրագրի կատարած աշխատանքները։ Գենդերի թեման պետք է մասնավորապես շեշտվի և հաշվի առնվի հանձնարարության իրականացման ողջ ընթացքում:

ԿԻԿ ծրագիրը ՀՀ ԲՆ-ի համապատասխան մարմինների հետ համատեղ կօժանդակի խորհրդատու Ընկերությանը սույն առաջադրանքի կազմակերպչական և իրականացման աշխատանքներում։

1. **Նպատակները և առաջադրանքները**

Սույն առաջադրանքով ԿԻԿ ծրագիրը նպատակ ունի իրականացնել հետևյալը.

1. Լրամշակել կամ թարմացնել և հաստատել, 2. վերահրատարակել ԳՄՀԸ-ի ձեռնարկները՝ լայն շրջանառության նպատակով, 3. հավաքագրել ԲԿ-ին առնչվող նյութերը, 4. ԿԻԿ ծրագրի պիլոտային տարածքների 17դպրոցական գրադարաններին տրամադրել այդ նյութերը, 5. կազմակերպել ուսուցիչների վերապատրաստման դասընթացներ և 6. կանաչ ավտոբուսի շրջագայություն՝ նույն վայրերում, մինույն ժամանակ իրականացնելով 7. մոնիտորինգ և գնահատում, և 8. բոլոր համապատասխան գործողությունների վերաբերյալ հաշվետվությունների ներկայացում։

Ընկերությունից ակնկալվում է բոլոր ստորև նկարագրված առաջադրանքներն իրականացնել գործընկերոջ համապատասխան ներկայացուցիչների հետ սերտ համագործակցությամբ։

**ԱՌԱՋԱԴՐԱՆՔ 1.** **ԳՄՀԸ ԲԿ նյութերի լրամշակում կամ թարմացում և հաստատում**

ԳՄՀԸ-ի կողմից արդեն իսկ մշակված նյութերի ցանկը հասանելի է Քարոզարշավի հայեցակարգային փաստաթղթում (տես՝ հավելված 1, հայերեն տարբերակի էջ 9): Այս ցանկից Ընկերությունը թարմացնում կամ լրամշակում է ուսուցիչների համար նախատեսված առնվազն 5 ձեռնարկ, 1 պաստառ և 1 ֆիլմ։ Լրամշակվող նյութերի վերջնական ցանկը պետք է քննարկվի ԳՄՀԸ-ի հետ և հաստատվի վերջինիս կողմից։ Այս նյութերի թարմացումը պետք է կատարվի Բնապահպանական կրթության ցանցի (ԲԿՑ) ներկայացուցիչների հետ համատեղ, ապա հաստատվի ՀՀ Կրթության և գիտության նախարարության (ՀՀ ԿԳՆ) կողմից՝ որպես ուսումնական նյութ։

* ԳՄՀԸ-ի կողմից մշակված ձեռնարկների և պաստառների մեծ մասը հասանելի են հետևյալ հղումով՝ <http://eenarmenia.org/am/materials/>
* Թարմացվող ֆիլմը պետք է հիմնված լինի 2 տարբեր ֆիլմերի վրա, որոնք ԳՄՀԸ-ն պատրաստել Է 2010 և 2013 թթ.։ Լրացուցիչ նկարահանումների անհրաժեշտություն չկա։ Կարող են օգտագործվել նաև ԳՄՀԸ-ի կողմից տարբեր ժամանակներում պատրաստված այլ ֆիլմեր։

ԳՄՀԸ-ի կողմից տեղադրված տեսանյութերին ներկայացվող տեխնիկական և ստեղծագործական պահանջների մասին պատկերացում կազմելու համար ծանոթանալ ԳՄՀԸ-ի յութուբյան առցանց ալիքին հետևյալ հղումով՝ <https://www.youtube.com/user/GIZonlineTV> ։ Փոփոխված ֆիլմը պետք է տրամադրվի ֆայլի տեսքով և բեռնվի ԳՄՀԸ-ի յութուբյան ալիք։ Ֆիլմի մասին պետք է իրազեկել ուսուցիչների վերապատրաստման և կանաչ ավտոբուսի շրջագայության ժամանակ, որը նկարագրված է ստորև։

**ԱՌԱՋԱԴՐԱՆՔ 2.** **Լրամշակված ԳՄՀԸ ԲԿ-ի վերաբերյալ նյութերի տպագրություն**

Լրամշակված 5 ձեռնարկներից յուրաքանչյուրը տպագրել առնվազն 500 օրինակով, իսկ լրամշակված պաստառը՝ 500 օրինակով։ Ստորև ներկայացվում է տպագրված ձեռնարկների մանրամասն նկարագրությունը՝ A4 ձևաաչափի, 40-70 էջ 90գր օֆսեթ, կազմը՝ 300գր, անփայլ լամինացիա, կազմարարության եղանակը՝ սոսնձված։

Պաստառի չափը՝ 70x100, 200 գ/մ2 փայլուն թղթից։ Տպագրվող վերջնական ծավալները կքննարկվեն և կհամաձայնեցվեն ԳՄՀԸ-ի հետ՝ աշխատանքների իրականացման ընթացքում։

**ԱՌԱՋԱԴՐԱՆՔ 3.** **ԲԿՑ-ի նյութերի հավաքագրում**

Տարբեր ՀԿ-ների և ուսումնական հաստատությունների կողմից մշակվել են բնապահպանական կրթության վերաբերյալ մի շարք նյութեր։ Այս կազմակերպությունների մեծ մասը ԲԿՑ-ի անդամ են։ Ընկերությունը պետք է ուսումնասիրի և առաջարկի ԲԿՑ-ի կողմից մշակված մի շարք հաջողված ԲԿ նյութեր, որոնք վերաբերում են անտառներին և կենսաբազմազանությանը։ Նախնական ցանկը պետք է հաստատվի ԳՄՀԸ-ի կողմից։ Այդուհետ, պետք է կապ հաստատել այդ նյութերը պատրաստող կազմակերպությունների հետ և պարզել դրանց առկա օրինակները ԳՄՀԸ-ՀՀ ԲՆ համատեղ քարոզարշավի նպատակով տրամադրելու հնարավորությունը։ Այն կազմակերպությունները, որոնք կտրամադրեն այդ նյութերը, ի պատասխան կստանան ԳՄՀԸ-ի լրամշակված և վերահրատարակված ձեռնարկները։ Արդյունքում հավաքագրված նյութերը կտրամադրվեն ԿԻԿ ծրագրի պիլոտային համայնքների դպրոցներին, ինչպես նշված է ԱՌԱՋԱԴՐԱՆՔ 4-ում։

**ԱՌԱՋԱԴՐԱՆՔ 4.** **Նյութերի տրամադրում ԳՄՀԸ պիլոտային համայնքների 17դպրոցների գրադարաններին**

ԱՌԱՋԱԴՐԱՆՔՆԵՐ 1-ում և 2-ում նկարագրված բոլոր տպագրված և հավաքագրված նյութերը պետք է տրամադրվեն ԿԻԿ ծրագրի՝ Արագածոտնի և Շիրակի մարզերում պիլոտային համայնքների 17 դպրոցներին։ Համայնքների կամ բնակավայրերի անվանումները դպրոցների ընդհանուր թվի հետ միասին ներկայացված են ԱՌԱՋԱԴՐԱՆՔ 5-ում նշված աղյուսակում։

Յուրաքանչյուր դպրոցի համար պետք է գեղեցիկ ձևավորված փաթեթ պատրաստվի, որը բաղկացած կլինի մի շարք ձեռնարկներից, հրապարակումներից և պաստառից։ Փաթեթում ներառվող նյութերի ցանկը քննարկվում և հաստատվում է ԳՄՀԸ-ի և ՀՀ ԲՆ-ի կողմից։ Նյութերը կարող են տրամադրվել գրադարաններին ուսուցիչների վերապատրաստման կամ կանաչ ավտոբուսի շրջագայության ժամանակ։

**ԱՌԱՋԱԴՐԱՆՔ 5.** **75 ուսուցիչների վերապատրաստում**

Կանաչ ավտոբուսի շրջագայությանը պատրաստվելու և ուսուցիչների աջակցությունը ստանալու համար պետք է կազմակերպել ուսուցիչների վերապատրաստման 3 դասընթաց՝ նախքան այդ շրջագայությունները սկսելը։ Երկօրյա վերապատրաստման դասընթացների վայրը պետք է դեռևս քննարկել, սակայն դրանք պետք է անվճար հիմունքով տրամադրվեն համայնքապետարանների կողմից։ Դասընթացի վայրը պետք է հարմար լինի բոլոր ուսուցիչներին, ոչ շատ հեռու գտնվի համայնքից՝ ճանապարհի վրա քիչ ժամանակ ծախսելու նկատառումով։ Յուրաքանչյուր օրվա համար պետք է կազմակերպվի մասնակիցների տեղափոխումը, 1 ճաշի ընդմիջումը/լանչ և 2 սուրճի ընդմիջումը։

Անհրաժեշտ է կազմակերպել 3 ուսումնական դասընթաց ԿԻԿ-ի պիլոտային տարածքների 17 դպրոցների «Ես և շրջակա միջավայրը» և (կամ) դասվարների և (կամ) կենսաբանության/աշխարհագրության ընդհանուր թվով 75 ուսուցիչների համար։ Յուրաքանչյուր դասընթացին կմասնակցի 25 ուսուցիչ։ Դասընթացը հիմնված կլինի ԳՄՀԸ-ի կողմից մշակված Անտառային էկոհամակարգերի, Գետերի և արոտավայրերի կենսաբազմազանության, Վտանգված տեսակների և Թափոններ կառավարման մասին ձեռնարկների վրա։ Ձեռնարկները կտրամադրվեն նշված դպրոցների գրադարաններին, ուստի այդ նյութերը դասընթացից հետո ուսուցիչների տրամադրության տակ կլինեն։ Դասընթացների յուրաքանչյուր օրվա համար Ընկերությունը կկազմակերպի 2 սուրճի ընդմիջում և 1 լանչ բոլոր մասնակիցների համար։

Ընկերությունը պատասխանատու է համայնքապետարանների և համայնքների ղեկավարների հետ նրանց միջոցով հրավիրվող ուսուցիչների հարցերի քննարկման և համաձայնեցման համար: Համայնքապետարանների ղեկավարներին պետք է խնդրել տրամադրել ուսուցիչների ցանկը։ Ուսուցիչների հետ անհրաժեշտ է կապ հաստատել և հրավիրել դասընթացներից առնվազն մեկ շաբաթ առաջ, իսկ մեկ օր առաջ՝ հիշեցնել այդ մասին։ Բոլոր կազմակերպչական հարցերում Ընկերությունը սերտորեն համագործակցում է համապատասխան համայնքապետարանների հետ, ԳՄՀԸ ԿԻԿ-ին տեղեկացնելով ձեռք բերված համաձայնությունների մասին։

Պիլոտային տարածքների համայնքների (բնակավայրերի) ցանկը և ուսուցիչների թիվը ներկայացվում են ստորև.

|  |  |  |  |  |
| --- | --- | --- | --- | --- |
| **#** | **Համայնքի (բնակավայրի) անվանումը** | **Դպրոցի համարը** | **Բոլոր ուսուցիչների թիվը** | **Դասընթացին մասնակցող ուսուցիչների թիվը** |
| **Արագածոտն մարզ** | | | |  |
| Ապարանի խոշորացված համայնք | | | |  |
| 1 | Լուսագյուղ | 1 | 24 | 5 |
| 2 | Քուչակ | 1 | 28 | 6 |
| 3 | Արայի | 1 | 10 | 2 |
| 4 | Ապարան | 2 | 62 | 13 |
| 5 | Վարդենուտ | 1 | 25 | 5 |
| Ծաղկահովտի խոշորացված համայնք | | | |  |
| 6 | Հնաբերդ | 1 | 33 | 7 |
| 7 | Գեղաձոր | 2 | 28 | 6 |
| 8 | Ծաղկահովիտ | 1 | 31 | 6 |
| 9 | Նորաշեն | 1 | 26 | 5 |
| **Շիրակի մարզ** | | | |  |
| 10 | Հառիճ | 3 | 29 | 6 |
| 11 | Նահապետավան | 0 | 0 | 0 |
| 12 | Սարալանջ | 1 | 13 | 3 |
| 13 | Մեծ Մանթաշ | 1 | 26 | 5 |
| 14 | Փոքր Մանթաշ | 1 | 28 | 6 |
|  | Ընդամենը | 17 | 363 | 75 |

Դասընթացների ժամանակ յուրաքանչյուր համայնք պետք է տեղեկացվի կանաչ ավտոբուսի շրջագայության ամսաթվերի մասին, որպեսզի ուսուցիչներն այդ տեղեկությունը տարածեն իրենց դպրոցներում և սովորողների շրջանում։ Այն օրերին, երբ կանաչ ավտոբուսը կայցելի որոշակի դպրոց, ակնկալվում է, որ դասընթացների մասնակից ուսուցիչները կմասնակցեն և կաջակցեն գործընթացին, ինչպես նաև կխրախուսեն համայնքի անդամների մասնակցությունը:

**ԱՌԱՋԱԴՐԱՆՔ 6.** **Կանաչ ավտոբուսի շրջագայությունների կազմակերպում**

Կանաչ ավտոբուսի շրջագայությունները կլինեն ԳՄՀԸ - ՀՀ ԲՆ համատեղ քարոզարշավի խարիսխը՝ կենտրոնանալով Արագածոտնի և Շիրակի մարզերում ԿԻԿ պիլոտային տարածքների վրա։ Շրջագայությունը կհանդիսանա համապատասխան համայնքներում ուսուցիչների վերապատրաստման գործընթացի հաջորդ քայլը։ Կանաչ ավտոբուսի շրջագայությունը պետք է հիմնվի այն ձեռքբերումների և գործունեության ոլորտների վրա, որտեղ վերջին երեք տարիների ընթացքում նշված համայնքներում աշխատում է ԳՄՀԸ ԿԻԿ ծրագիրը։

Ավտոբուսի շրջագայության օրինակին ծանոթանալու համար տե՛ս բնապահպանական ավտոբուսային շրջագայության կազմակերպման, դասընթացների և մեթոդների/գործիքների մասին ձեռնարկի 3 հատորները հետևյալ հղումով՝ <http://www.laos-proceed.com/manual.html> . Այդ հատորները կհանդիսանան իրականացման գործընթացի հիմնական ուղեցույցը։

* Կանաչ ավտոբուսի շրջագայությունները նշված համայնքներում կկազմակերպվեն 2019 թվականի ապրիլ-հունիս ժամանակահատվածում։ Ավտոբուսը կանգ կառնի յուրաքանչյուր համայնքում՝ ամբողջ առավոտ կամ օրվա երկրորդ կեսին (մոտ. 4-5 ժամ), որևէ հարմար վայրում, որտեղ մարդիկ կարող են նստել ավտոբուսի թե՛ ներսում, թե՛ դրսում և քննարկումներ ծավալել։
* Կանաչ ավտոբուսի հիմնական թիրախային խումբը 12-15 տարեկան երեխաներն են, իրենց ուսուցիչները և ծնողները։ Պլանավորվում է մասնակցությունը չսահմանափակել, քանի որ կանաչ ավտոբուսի դասընթացները բաց են բոլոր մասնակցել ցանկացողների համար։
* Կանաչ ավտոբուսի վրա պետք է գրված լինեն ԳՄՀԸ-ի և ՀՀ ԲՆ-ի անունները՝ կազմակերպությունների լոգոներով։ Ավտոբուսի առավել աչքի ընկնող մասերում պետք է կարճ մոտիվացիոն կարգախոս տեսանելի լինի։ Կանաչ ավտոբուսի վրա երկու կողմից պետք է պատկերվեն թեմատիկ, գունագեղ բնապահպանական նկարներ, որոնք համայնքներով շրջագայելիս անմիջապես ուշադրություն կգրավեն։
* Ավտոբուսում պետք է լինեն ԱՌԱՋԱԴՐԱՆՔՆԵՐ 1-4-ում նկարագրված՝ հավաքագրված և տպագրված ուսումնական նյութերը։ Ավտոբուսի տանիքին անհրաժեշտ է տեղադրել արևային պանել, մեծ էկրան, որը կարելի է դրսի կողմից ամրացնել ավտոբուսի կողային մասերից մեկում, լուսային և ձայնային համակարգեր՝ ֆիլմերի ցուցադրման համար, մեկ դյուրակիր համակարգիչ և պրոյեկտոր, 2 գրատախտակ/ֆլիպ չարտ, 2 հայտարարությունների ստենդ, 1 թվային տեսախցիկ, օժանդակ նյութերի պայուսակ, գրենական պիտույքներ և այլ անհրաժեշտ նյութեր։ Ավտոբուսը պետք է ֆոտովոլտային համակարգ ունենա, որն արևային էներգիա է օգտագործում՝ տարբեր էլեկտրոնային սարքերին 4-5 ժամ լիցքավորում ապահովելու համար։

Կանաչ ավտոբուսի և վերջինիս կահավորման օրինակի ծանոթանալու համար տե՛ս Լաոսում իրականացվող ProCEED ծրագիրը՝ հետևյալ հղումով. https://indd.adobe.com/view/6a5a4bcf-3d07-4197-97dd-2276fcfd33a7

* Կանաչ ավտոբուսի շրջագայության հիմնական թեմաները ներկայացված են ստորև, որտեղ մեծ տեղ է հատկացվում արտադասարանական աշխատանքներին, գործնական խաղերին ու վարժություններին.
  + Անտառները և դրանց կայուն օգտագործումը, տեղեկություններ տնկարանների և անտառների խնամքի միջոցառումների մասին
  + Էկոհամակարգային ծառայություններ
  + Կենսաինժեներիայի միջոցառումներ
  + Այլ թեմաներ, այդ թվում՝ վտանգված տեսակներ, թափոնների կառավարում, արոտավայրերի կենսաբազմազանություն և այլն։

Այս թեմաները պետք է քննարկվեն և մշակվեն ԳՄՀԸ ԿԻԿ և ՀՀ ԲՆ ներկայացուցիչների հետ միասին։ Գործնական խաղերի և վարժությունների վերաբերյալ օրինակների համար տե՛ս Հատոր 3-ը՝ հետևելով սույն հղմանը՝ <https://indd.adobe.com/view/eaf05b6f-4789-4e2f-8a4f-cb130a78b754> ։

* Ավտոբուսում պետք է լինի վերապատրաստված և փորձառու շրջագայությունը վարողների թիմ (մինչև 5 մարդ, վարորդին չհաշված)։ Նրանց թվում պետք է լինեն բնապահպանական կրթության գծով և վերը նշված բոլոր թեմաներով վերապատրաստողներ, համակարգող և օժանդակ/դիտորդական անձնակազմ: Ավտոբուսային շրջագայության բոլոր կազմակերպիչները պետք է ամեն օր ներկա գտնվեն և համակարգեն շրջագայությունն ու տեղերում դրա հետ կապված աշխատանքները։ ՀՀ ԲՆ-ի, ԳՄՀԸ ԿԻԿ ծրագրի ներկայացուցիչները և համայնքների հետաքրքրված ուսուցիչները ևս կանաչ ավտոբուսի անձնակազմի մաս կկազմեն։

Ավտոբուսի անձնակազմը պետք է շրջագայությունից առաջ վերապատրաստում անցնի և նախապես պատրաստի գործողությունների պլանը, այդ թվում՝ լրացուցիչ պլան արտակարգ իրավիճակների համար (անձրև, անանցանելի ճանապարհներ, թաղում համայնքում, խափանված ֆոտովոլտիկ համակարգ և այլն)։ Դասընթացների տեսակների և կարիքների վերաբերյալ օրինակների համար տե՛ս Հատոր 2-ը՝ հետևելով սույն հղմանը՝ <https://indd.adobe.com/view/adcdfc54-5400-4033-924e-8fd4bf5ec5a9>

* Ավտոբուսի անձնակազմը/ֆասիլիտատորները պետք է իրենց լսարանի համար հաղորդակցական որոշակի միջոցներ և ուսումնական գործիքներ ունենան, օրինակ՝ ուսումնական նյութեր, խաղեր և վարժություններ, երգեր, պարեր և նկարներ, պաստառներ, տեղեկատվական գրատախտակներ և նկարազարդումներ, ֆիլմեր և թատերական ներկայացումներ և այլն։
* Կանաչ ավտոբուսը կներկայացնի և կխթանի Կարմիր գրքում ներառված տեսակների վերաբերյալ բջջային հավելվածի և ֆիլմերի օգտագործումը, որոնք լմշակվեն ԳՄՀԸ-ՀՀ ԲՆ համատեղ քարոզարշավի շրջանակներում: Հետագա մանրամասները կհստակեցվեն առաջին հանդիպման ընթացքում։
* Համայնքներում կանաչ ավտոբուսի շրջագայությունների ժամանակ պետք է բարձրորակ լուսանկարներ արվեն և ներկայացվեն ԳՄՀԸ-ին։
* Յուրաքանչյուր շրջագայությունից առաջ կազմակերպիչները պետք է հավաստիանան, որ ավտոբուսի վրա ամեն ինչ առկա է, ներառյալ՝ լավ աշխատող տեխնիկա, մոդերացիայի և գիտելիքների տեսողական ամրապնդման նյութեր, բնապահպանական կրթական գործիքներ և նյութեր, խաղեր և մեդիա, անձնակազմի համար սնունդ, բժշկասանիտարական պարագաներ, և այլն։
* Կանաչ ավտոբուսի շրջագայության համայնքների ցուցակը ներկայացված է ԱՌԱՋԱԴՐԱՆՔ 5-ում։
* Կանաչ ավտոբուսի շրջագայության մանրամասն ժամանակացույցը և ճանապարհային քարտեզը պետք է համաձայնեցվեն և համակարգվեն ԳՄՀԸ-ի և ՀՀ ԲՆ-ի, ինչպես նաև ներգրավված համայնքների և բնակավայրերի բոլոր համայնքապետարանների հետ։ Շրջագայության ամսաթվերը պետք է մի քանի ամիս առաջ նախապես ճշտել և հստակեցնել համայնքների հետ, ինչպես նաև ավտոբուսային շրջագայությունից 1-2 շաբաթ առաջ վերստուգել։ Կազմակերպչական հարցերի և պլանավորման օրինակների համար տե՛ս Հատոր 1, էջեր 29-51. <https://indd.adobe.com/view/6a5a4bcf-3d07-4197-97dd-2276fcfd33a7>
* ԳՄՀԸ-ին կներկայացվի կանաչ ավտոբուսի շրջագայության վերաբերյալ լուսանկարներով ուղեկցվող հանգամանալից հաշվետվություն։ Վերջինս պետք է ներառի տեղեկություններ կատարված հիմնական աշխատանքների մասին, մասնակիցների վերաբերյալ ժողովրդագրական տվյալներ (թվաքանակ, սեռ, տարիք), աշխատանքների ազդեցությունները, քաղած դասերը և առաջարկությունները: Այդ հաշվետվությունը կարող է ԱՌԱՋԱԴՐԱՆՔ 8-ում նկարագրված ավելի ընդարձակ հաշվետվության մաս դառնալ։

**ԱՌԱՋԱԴՐԱՆՔ 7.** **Մոնիտորինգ և գնահատում**

Ընկերությունը պատասխանատու է ԿԻԿ ծրագրի պիլոտային տարածքներում ուսուցիչների վերապատրաստման դասընթացների և կանաչ ավտոբուսի շրջագայության մոնիտորինգի և գնահատման համար։ ԳՄՀԸ ԿԻԿ ծրագրի հետ համագործակցությամբ և աջակցությամբ անհրաժեշտ է երկու թիրախային խմբերի գոհունակության վերաբերյալ կարճ հարցաթերթ մշակել։ Հարցաթերթի նպատակն է ցույց տալ, թե ինչպես են բնապահպանական կրթության քարոզարշավի հասցեատերերը մտադիր կիրառել կենսաբազմազանության և էկոհամակարգային ծառայությունների մասին ձեռք բերած նոր գիտելիքները։ Գոհունակության գնահատումը պետք է ամփոփ ներկայացվի ԳՄՀԸ ԿԻԿ-ին հետ համաձայնեցված excel ֆայլի տեսքով։

**ԱՌԱՋԱԴՐԱՆՔ 8.** **Հաշվետվությունների ներկայացում**

Այս առաջադրանքը ներառում է կատարված բոլոր աշխատանքների վերաբերյալ համապարփակ հաշվետվության պատրաստումը։ Պայմանագրի գործողության ընթացքում արված բոլոր լուսանկարները (հատկապես՝ ուսուցիչների վերապատրաստման և կանաչ ավտոբուսի շրջագայության) պետք է հաշվետվության հետ միասին ներկայացվեն ԳՄՀԸ ԿԻԿ-ին։ Ընկերությունը պատասխանատու է նաև ծրագրի իրականացման ավարտին ԲԿՑ-ի համար Փաուերփոյնթի տեսքով պրեզենտացիայի կազմակերպման համար։

1. **Ակնկալվող արդյունքներ**

Հանձնարարության ակնկալվող արդյունքները հետևյալն են.

Արդյունք 1. Լրամշակված և ՀՀ ԿԳՆ-ի կողմից հաստատված ուսուցիչների 5 ձեռնարկ և 1 պաստառ, որոնք նախկինում մշակվել են ԳՄՀԸ-ի կողմից։ ԳՄՀԸ-ի կողմից նախկինում պատրաստված 1 ֆիլմի թարմացված տարբերակ՝ թվային տեսքով, որը համապատասխանում է ԳՄՀԸ-ի պահանջներին։

Արդյունք 2. 5 ձեռնարկներից յուրաքանչյուրից 500 օրինակի և 1 պաստառից 500 օրինակի տպագրում։

Արդյունք 3. ԲԿ-ն առնչվող նյութերի ցուցակ, որը կազմվել է ուսումնասիրության արդյունքում։ Այլ կազմակերպություններից, առկայության դեպքում, հավաքագրված ԲԿ նյութեր։

Արդյունք 4. ԿԻԿ պիլոտային տարածքների 17 դպրոցների գրադարաններն ապահովված են ԲԿ նյութերով։

Արդյունք 5. 17 դպրոցների 75 ուսուցիչներ մասնակցել են դասընթացներին։

Արդյունք 6. Կանաչ ավտոբուսը մեկ անգամ այցելել է ԿԻԿ 14 պիլոտային տարածքների համայնք (բնակավայր):

Արդյունք 7. Մոնիտորինգի և գնահատման հարցաթերթերի արդյունքների ամփոփում գրավոր և վիզուալ ձևաչափերով (գծագրեր, աղյուսակներ, նկարազարդումներ և այլն)՝ հայերեն և անգլերեն։

Արդյունք 8. Կատարված աշխատանքների վերաբերյալ հայերեն և անգլերեն հաշվետվություն՝ նկարների հետ միասին։ Հաշվետվությունները պատրաստվում են ԿԻԿ ծրագրի պաշտոնապես հաստատված ձևաչափով։

1. **Ժամկետներ և աշխատանքի ժամանակացույց**

Աշխատանքները պետք է իրականացվեն 2018 թվականի նոյեմբերի 20-ից 2019 թվականի հունիսի 30-ն ընկած ժամանակահատվածում և ներառեն 51 աշխատանքային օր։

|  |  |  |
| --- | --- | --- |
| **Առաջադրանքներ** | **Փորձագետի աշխատանքային օրերի քանակը (մինչև՝ )** | **Աշխատանքների հանձնման ամսաթվերը** |
| Առաջադրանք 1. | 8 | Մարտի 1, 2019 թ. |
| Առաջադրանք 2. | 4 | Ապրիլի 1, 2019 թ. |
| Առաջադրանք 3. | 3 | Մարտի 1, 2019 թ. |
| Առաջադրանք 4. | 2 | Հունիսի 15, 2019 թ. |
| Առաջադրանք 5. | 9 | Մայիսի 10, 2019 թ. |
| Առաջադրանք 6. | 22 | Հունիսի 15, 2019 թ. |
| Առաջադրանք 7. | 2 | Հունիսի 10, 2019 թ. |
| Առաջադրանք 8. | 1 | Հունիսի 25, 2019 թ. |

Առաջարկվող տեխնիկական առաջարկի հիման վրա խորհրդատվական ընկերության հետ կքննարկվեն և կհամաձայնեցվեն աշխատանքների մանրամասն ժամանակացույց և պլան։ Ուսուցիչների վերապատրաստման և կանաչ ավտոբուսի շրջագայության ճշգրիտ ժամկետները պետք է համաձայնեցվեն և ծանուցվեն ԳՄՀԸ ԿԻԿ ծրագրին։

Այս փուլի իրականացման ընթացքում կքննարկվի և որոշում կկայացվի «Կանաչ ավտոբուսի» արշավը երկրորդ փուլով հետագա շրջաններում ընդլայնելու հնարավորությունը:

1. **Վերահսկողություն և հաշվետվություն**

Ամբողջ գործընթացը կկազմակերպվի ԳՄՀԸ «Կենսաբազմազանության ինտեգրված կառավարում Հարավային Կովկասում» ծրագրի վերահսկողության ներքո։ Խորհրդատուն անմիջական կապ կպահպանի ԳՄՀԸ ԿԻԿ խորհրդատու՝ Լուսինե Ղարաջյանի և ծրագրի ղեկավար՝ Թոբիաս Վիթմանի հետ՝ սերտորեն համագործակցելով բոլոր տեխնիկական հարցերի շուրջ։ Յուրաքանչյուր փուլում, նախքան հաջորդ փուլին անցնելը, պարտադիր պետք է ԳՄՀԸ-ի հավանությունը ստանալ։

1. **Մասնագիտական պահանջներ**

* Նման աշխատանքների իրականացման նախկին փորձ, նախկինում կատարված առաջադրանքների նմուշներ,
* Փորձագետների շտեմարան. ներգրավել բնապահպանական կրթության և անտառների կենսաբազմազանության գծով փորձագետներ. առաջարկին կից պետք է ներկայացվեն առանցքային փորձագետների ինքնակենսագրականները,
* Թիմային աշխատանքի հմտություններ,
* Կապերի հաստատման հզոր կարողություններ,
* Միջազգային գործընկերների համար նախկինում իրականացված ծրագրերի փորձն առավելություն կհամարվի,
* Հայաստանում բնապահպանական կրթության ոլորտում հաջող փորձառություն և գիտելիքներ։

**ԾԱՆՈԹՈՒԹՅՈՒՆ Խորհրդատուն պետք է ներկայացնի տեխնիկական և ֆինանսական առաջարկ։**